 Wasiirka Gaashaandhigga Soomaaliya Cabdiqaadir Sheekh Cali Diini ayaa maanta xariga ka jaray dhisme cusub oo leeyihin ciidanka Cirka Soomaaliya oo laga dhisay xarunta afisiyooni, kuwaas oo dib u dayactir iyo qalabayn lagu sameeyey, waxana xafiisyadani ay qayb ka yihiin qorshaha dib loogu dhisayo ciidanka Soomaaliya, iyadoo munaasabadda furitaanka ay ka qayb galeen Taliyaha Ciidanka Xoogga dalka Soomaaliyeed, Guuto Daahir Aaden Cilmi, Taliyaha Ciidanka Asluubta Soomaaliya, Sareeyo Gaas Bashiir Maxamed Jaamac, Taliyaha ciidanka badda Admiral Madeey Nuur ,Taliyaha ciidanka cirka Sareeyo Guuto Maxamuud Sheekh Cali Dable Baylood iyo saraakiil kale oo ka tirsan ciidanka xoogga dalka. 